কোম

কোম (এছাড়াও উচ্চারণ করা হয় : "ঘোম", "ঘুম", বা, "কুম") (ফার্সি: قم [ɢom] (শুনুন)) হলো ইরানের কোম প্রদেশের কোম কাউন্টির কেন্দ্রীয় জেলার একটি শহর। এই শহরটি প্রদেশ, কাউন্টি ও জেলার রাজধানী হিসেবে ব্যবহৃত হচ্ছে। এটি ইরানের সপ্তম বৃহত্তম মহানগর এবং একই সঙ্গে সপ্তম বৃহত্তম শহরও। এই শহরটি ইরানের রাজধানী তেহরান হতে ১৪০ কিমি (৮৭ মা) উত্তরে এবং কোম নদীর তীরে অবস্থিত। ২০০৬ সালের আদমশুমারী অনুসারে এখানকার ২৪১,৮২৭টি গৃহে বাসকারী জনসংখ্যা ছিলো ৯৫৭,৪৯৬ জন। ২০১১ সালে অনুষ্ঠিত পরবর্তী আদমশুমারীতে ২৯৯,৭৫২টি গৃহে বাসকারী জনসংখ্যা হয় ১,০৭৪,০৩৬ জন। সর্বশেষ ২০১৬ সালের আদমশুমারী অনুসারে এখানকার ৩৫৬,৯৭৬টি গৃহে মোট ১,২০১,১৫৮ জন লোকের বাস। কোম প্রদেশের রাজধানী কোম শহরটি ইরানের রাজধানী তেহরান হতে ১২৫ কিলোমিটার উত্তরের একটি নিম্ন সমভুমিতে অবস্থিত। শিয়া ইমাম ইমাম রেজার ভগ্নী ফাতিমা মাসুমেহ-এর দরগাহ এখানে অবস্থিত হওয়ায় এটি শিয়া জনগোষ্ঠীর নিকট পবিত্র হিসেবে পরিগণিত হয়। এই শহরটি ইরানের মরুভূমির কোল ঘেঁষে অবস্থান করছে। ২০১১ সালে অনুষ্ঠিত আদমশুমারী অনুসারে এখানকার মোট লোকসংখ্যা ১,০৭৪,০৩৬ জন; যাদের মধ্যে ৫৪৫,৭০৪ জন পুরুষ ও ৫২৮,৩৩২ জন নারী। কোমের জলবায়ু মূলতঃ উষ্ণ মরু জলবায়ু, যা শীতল মরু জলবায়ু দ্বারা প্রভাবিত (কোপেনের জলবায়ু শ্রেণিবিভাগ অনুসারে বিডব্লিউকে-এর সীমান্তবর্তী বিডব্লিউএইচ) হয়; যা মূলত সমুদ্র থেকে দূরত্ব এবং উপক্রান্তীয় প্রতীপ ঘূর্ণিবাত এলাকায় অবস্থানের কারণে ঘটেছে। এখানকার গ্রীষ্মের আবহাওয়া প্রচণ্ড গরম এবং শীতকাল উষ্ণ হলেও কখনও কখনও সাইবেরিয়া হতে বাহিত শীতল বায়ু এলবুর্জ পর্বতমালায় বাঁধা পাওয়ার ফলশ্রুতিতে বরফাচ্ছাদিতও হতে পারে। এখানকার সর্বোচ্চ তাপমাত্রা পরিমাপ করা হয়েছিলো ২০১০ সালের ১১ জুলাই তারিখে ৪৭°সে (১১৭° ফা) এবং সর্বনিম্ন তাপমাত্রা পরিমাপ করা হয়েছিলো ২০০৮ সালের ১৫ জানুয়ারি তারিখে -২৩° সে (-৯° ফা)। শহরের প্রশাসনিক কর্মকাণ্ড পরিচালনার জন্য একটি পরিষদ রয়েছে যার সদস্যগণ সময় সময় শহরের অধিবাসীদের ভোটে নির্বাচিত হয়ে থাকেন। এই পরিষদের সদস্যরা পৌরসভার মেয়র নির্বাচন করে থাকেন যার নেতৃত্বে এই পরিষদের কার্যক্রম পরিচালনা করেন। পৌরসভার সদরদপ্তর সাহিল স্ট্রিটে অবস্থিত। কোমের বর্তমান মেয়র মোহাম্মদ দেলবারি। ইরানের সাংস্কৃতিক ঐতিহ্য সংস্থা কোমের ঐতিহাসিক ও সাংস্কৃতিক গুরুত্বপূর্ণ ১৯৫টি স্থানের তালিকা তৈরি করেছে। তবে, কোমের অধিক পরিদর্শনকৃত স্থানগুলোর মধ্যে অন্যতম কয়েকটি হলো: ফাতিমাহ আল-মাসুমার মাজার জামকারাণ মসজিদ আজম মসজিদ ইমাম হাসান আল-আসগরী মসজিদ। "Census of the Islamic Republic of Iran, 1395 (2016)"। AMAR (ফার্সি ভাষায়)। The Statistical Center of Iran। পৃষ্ঠা 25। ১১ জানুয়ারি ২০২১ তারিখে মূল (Excel) থেকে আর্কাইভ করা। সংগ্রহের তারিখ ১৯ ডিসেম্বর ২০২২।  OpenStreetMap contributors (১৩ মে ২০২৩)। "Qom, Qom County" (মানচিত্র)। OpenStreetMap। সংগ্রহের তারিখ ১৩ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Major Agglomerations of the World – Population Statistics and Maps"। citypopulation.de (ইংরেজি ভাষায়)। ২০১৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৩।  The metropolises of Iran amar.org.ir Retrieved 19 Oct 2018 The largest cities in Iran worldatlas.com Retrieved 21 Oct 2018 The province Qom yjc.ir Retrieved 21 Oct 2018 "Census of the Islamic Republic of Iran, 1385 (2006)"। AMAR (ফার্সি ভাষায়)। The Statistical Center of Iran। পৃষ্ঠা 25। ২০ সেপ্টেম্বর ২০১১ তারিখে মূল (Excel) থেকে আর্কাইভ করা। সংগ্রহের তারিখ ২৫ সেপ্টেম্বর ২০২২।  "Census of the Islamic Republic of Iran, 1390 (2011)" (Excel)। Iran Data Portal (ফার্সি ভাষায়)। The Statistical Center of Iran। পৃষ্ঠা 25। সংগ্রহের তারিখ ১৯ ডিসেম্বর ২০২২।  "Census of the Islamic Republic of Iran, 1385 (2006)"। Islamic Republic of Iran। ২০১১-১১-১১ তারিখে মূল (Excel) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিভ্রমণে কোম সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে কোম সংক্রান্ত মিডিয়া রয়েছে। Irani, Hamed (২ নভেম্বর ২০০৫)। "Qom Concerned over New Intelligence Appointments"। ROOZ (ROOZ Online)। ২৫ মার্চ ২০০৬ তারিখে মূল থেকে আর্কাইভ করা। সংগ্রহের তারিখ ২৮ জুন ২০০৯।  কোম ভ্রমণ, ১৭ জুন ২০০৮, বিবিসি